google/wiki40b huggingface dataset:
सोमब्रेरो

सोमब्रेरो (स्पेनी: sombrero) बड़े कगार वाली एक किस्म की गोल टोपी होती है जो मेक्सिको में पाई जाती है। स्पेनी भाषा में "सोमब्रेरो" का अर्थ "टोपी" होता है और यह शब्द "सोम्ब्रा" (sombra) से आया है, जिसका अर्थ "छाया" होता है। सोमब्रेरो का बीच का हिस्सा उठा हुआ होता है और उसके इर्द-गिर्द एक चौड़ी कगार होती है जो सीमा पर थोड़ी सी उठी हुई होती है। इतनी चौड़ी कगार की वजह से सोमब्रेरो पहनने वाले व्यक्ति का सर, गर्दन और कंधे धुप से बचे रहते हैं।
मेक्सिको में मज़दूरों और किसानो की सोमब्रेरो अक्सर मोटे तिनको की बनी होती है जबकि अमीर लोग दबी हुई ऊन की सोमब्रेरो पहना करते हैं। इनपर अक्सर अलग लहजों की बुनाई और रंगत देखी जा सकती है। स्त्री और पुरुष दोनों सोमब्रेरो पहनते हैं।
१२३७ ईसा पूर्व

१२३७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १२३७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
२१५० ईसा पूर्व

२१५० ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २१५० ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
डिस्को डांसर

निर्माण

शीर्षक गीत "आई एम ए डिस्को डांसर" का फिल्मांकन तीन दिनों तक मुंबई के नटराज स्टूडियो में चला, जहाँ मिथुन चक्रवर्ती के प्रसिद्ध नृत्य फिल्मायें गये। इसके बाद, मुंबई के फ़िल्मिस्तान स्टूडियो में शूटिंग के भीड़ दृश्यों को प्रदर्शित किया गया।

पुनर्निर्माण

इस फिल्म का का पुनर्निर्माण तमिल सिनेमा में आनंद बाबू की मुख्य भूमिका के साथ "पादुम वानंबादी" नाम से, और तेलुगू सिनेमा में नंदमुरी बालकृष्ण के साथ "डिस्को राजा" नाम से बनाया गया था।

लोकप्रिय संस्कृति

2010 में, "आई एम ए डिस्को डांसर" और "याद आ रहा है है" गाने 2010 रोहित शेट्टी द्वारा निर्देशित बॉलीवुड कॉमेडी फिल्म गोलमाल 3 में दर्शाया गया था। गाने मिथुन चक्रवर्ती के चरित्र प्रीतम के प्रदर्शन के लिए प्रासंगिक थे।
"जिमी जिमी आजा आजा" का संगीत एडम सैंडलर कि "डोन्ट मेस विद द ज़ोहन" फिल्म के अंतिम लड़ाई के दृश्य में इस्तेमाल किया गया था।
इमरान खान की अगुवाई वाली फिल्म 'दिल्ली बेली' में आमिर खान की डिस्को फाइटर गाना विशेष रूप से डिस्को डांसर में मिथुन चक्रवर्ती की भूमिका से प्रेरित था।
"जिमी जिमी आजा आजा" और "आई एम ए डिस्को डांसर" सोवियत राज्यों जैसे रूस, अज़रबैजान, उजबेकिस्तान, मंगोलिया जैसे देशों में बहुत लोकप्रिय हैं।
इजाज़ा

इजाज़ा : इजाज़ह (अरबी: الإجازة, साहित्य में "अनुमति", लेकिन तकनीकी अर्थों में "प्राधिकरण, लाइसेंस" का अर्थ है) एक प्रमाण पत्र या लाइसेंस है, जिसका धारक एक निश्चित पाठ या विषय को प्रसारित करने के लिए प्राधिकृत है, जो पहले से ही इस तरह के अधिकार रखने वाले व्यक्ति द्वारा जारी किया गया है। यह विशेष रूप से इस्लामी धार्मिक ज्ञान के संचरण से जुड़ा हुआ है।  लाइसेंस आमतौर पर यह दर्शाता है कि छात्र ने इस ज्ञान को पहले हाथ के मौखिक निर्देश के माध्यम से इजाजा के जारीकर्ता से प्राप्त कर लिया है, हालांकि इस आवश्यकता को समय के साथ ढीला होना पड़ा।  एक ijaza अधिकृत ट्रांसमीटरों की श्रृंखला को मूल लेखक के पास वापस भेजकर अक्सर हदीस, फ़िक़्फ़ और तफ़सीर के ग्रंथों के साथ-साथ रहस्यमय, ऐतिहासिक और भाषाविज्ञान के कार्यों, साथ ही साथ साहित्यिक संग्रह में भी दिखाई देता है।  हालांकि ijaza मुख्य रूप से सुन्नी इस्लाम से जुड़ा हुआ है, अवधारणा भी ट्विएलवर शिया के हदीस परंपराओं में प्रकट होती है।  उच्च धार्मिक शिक्षा (मदरस) के मध्ययुगीन इस्लामिक संस्थानों पर जारी एक विशेष प्रकार के इजाज़ा, इजाज़ह अल-तद्रिय व वा अल-इत्ता '("कानूनी विचारों को पढ़ाने और जारी करने के लिए लाइसेंस"), इसी अवधारणा के आधार पर यूरोपीय डॉक्टरेट की डिग्री का मूल है।
राजा रेड्डी

राजा रेड्डी  को सन २००० में भारत सरकार ने कला क्षेत्र में पद्म भूषण से सम्मानित किया था। ये दिल्ली राज्य से हैं।
जी आर टी ग्रैंड चेन्नई

जी आर टी ग्रैंड चेन्नई एक एकलक्ज़री होटल हैं जो टी. नगर, चेन्नई, भारत में स्थित हैं। इसका स्वामित्व जी.आर. थंगा मलिगै (P) लिमिटेड के पास हैं जो चेन्नई की एक जानी मानी ज्वेलरी संगठन कंपनी हैं। यह होटल अपने महल के समान विशाल जगहों, जीवंत रूपांकनों, समकालीन सजावट और प्रौद्योगिकी के उपयोग के चलते होटल उद्योग में अपना अलग स्थान रखता है।

अवस्थिति

इस होटल तक आसानी से पहुंचा जा सकता हैं। जी.आर.टी ग्रैंड चेन्नई एयरपोर्ट से १० किलोमीटर की दूरी पर एवं रेलवे स्टेशन से ५ किलो मीटर पर स्थित हैं। इसकी दूसरी सबसे बड़ी खासियत इस होटल से अन्य आकर्षणों (पर्यटन स्थल, बिज़नेस सेंटर्स, माल्स) का काफी नजदीक होना है।

होटल

इस होटल में ९ फ्लोर्स है जिसमे कुल १३३ कमरे, जिसमे ६ सुइट्स भी शामिल हैं। इस होटल की सबसे बड़ी विशेषता इसके लाजवाब एवं विश्वस्तरीय रेस्टोरेंट्स हैं। जी.आर.टी ग्रैंड होटल में 5 प्रकार के कमरे है जो हर यात्री की जरूरतों के लिए अनुकूल है।

रेस्टोरेंट्स

यहाँ पर बेहतरीन क़ुइज़िन् एवं कॉकटेल का अद्भुत संगम होता हैं। यहाँ के शेफ के हाथों में जादू हैं जो आपके जीभ ही नहीं मन को भी तृप्त कर देंगे। इसलिए ये होटल आगंतुकों के बीच एक ख़ास स्थान रखता हैं यहाँ देशी एवं विदेशी दोनों प्रकार के व्यंजन मिलते हैं जो सबके मन को भाते हैं।
एनी टाइम: २४ घंटे खुला रहने वाला एक रेस्टोरेंट।
कॉपर प्वाइंट: भारतीय खाने के लिए प्रसिद्ध।
अजुलिा: एक एक भूमध्यसागरीय रेस्तरां।
हाई टाइम: ३ स्तरों वाला एक बार।
इस होटल के भूतल पर एक कॉफी की दुकान है।

स्टीम एवं स्पा

यहाँ पर विश्वस्तरीय स्पा सुविधा भी उपलब्ध है जो आपके शरीर एवं मन को तरोताजा कर देता हैं एवं आप नए उत्साह के साथ, यहाँ से जाने के बाद अपने काम में लग जाते हैं। स्पा में बहुत प्रकार के ब्यूटी ट्रीटमेंट में दिए जाते हैं जो लोगों के द्वारा काफी पसंद किये जाते हैं। यहाँ का बोधि स्पा का पुरे विश्व में नाम है। इस होटल को दिसंबर 2001 में आईएसओ 9001:2000 प्रमाण पत्र से सम्मानित किया गया।
ज़ैडी स्मिथ

प्रारंभिक जीवन

ज़ैडी स्मिथ का जन्म उत्तर-पश्चिम लंदन ब्रो बरेन्त में जमैका की मां, यावोन बेली और एक अंग्रेज पिता, हार्वे स्मिथ के घर सेडी स्मिथ के रूप में हुआ था। उसकी मां जमैका में पली बढ़ी और 1969 में इंग्लैंड में चली गई। उनका विवाह उसके पिता का दूसरा था। ज़ैडी की एक अर्ध-बहन, एक अर्ध-भाई और दो छोटे भाई हैं, जिनमें से एक रैपर और स्टैंड-अप कॉमेडियन डॉक्टर ब्राउन हैं और दूसरा रैपर ल्यूक स्कीज़ है। एक बच्चे के रूप में उसे टैप डांस का शौक था एक किशोरी के रूप में उसने संगीत थियेटर में एक अभिनेत्री के रूप में कैरियर बनाने के बारे में सोचा था। और एक विश्वविद्यालय के छात्र के रूप में उसने एक जाज गायक के रूप में पैसा कमाया और एक पत्रकार बनना चाहा।
जब वह एक किशोर थी उसके माता पिता ने तलाक ले लिया। जब वह 14 साल की थी, उसने अपना नाम बदलकर "ज़ैडी" कर दिया।  पहले की महत्वाकांक्षाओं के बावजूद साहित्य उसके मुख्य हित के रूप में उभरा।
मैटूर परियोजना

यह तमिलनाड़ु की प्रमुख नहर हैं।

भौगोलिक स्थिति

कर्नाटक
लाइसेंस

लाइसेंस (Licence) या अनुज्ञा किसी अधिकृत संस्था द्वारा किसी कार्य को करने या किसी वस्तु को रखने, स्वामित्व जमाने या उसका क्रय-विक्रय करने की औपचारिक अनुमति को कहते हैं। आम भाषा में इस अनुमति को प्रमाणित करने वाले किसी पत्र को भी "लाइसेंस" कहते हैं। आधुनिक युग में वाहन चलाने, बन्दूक-जैसे हथियार ख़रीदने, अपनी दुकान या रेस्तरां में शराब बेचने के लिए लाइसेंस आवश्यक होता है। अक्सर लाइसेंसों के साथ एक अवधि और क्षेत्र जुड़ा होता है। मसलन विक्रेताओं को भारत के सिक्किम राज्य के लिए ४ वर्षों की अवधि के लिए शराब बेचने का लाइसेंस मिलता है।
महमद द्वितीय

शुरुआती जीवन

महमद द्वितीय 30 मार्च 1432 को अदरना में पैदा हुए जो उस वक़्त उस्मानिया साम्राज्य की राजधानी थी। उनके पिता सुलतान मुराद द्वितीय और माता हुमा ख़ातून थीं। 11 साल की उम्र में महमद द्वितीय को अमास्या भेज दिया गया जहाँ उन्होंने राज्य संभालने का प्रशिक्षण प्राप्त किया।
पृथ्वी (माता)

भारतीय संस्कृति में पृथ्वी को देवी या माता के रू में (धरती माता) माना जाता है।
प्रभासस्वामी

प्रभासस्वामी भगवान महावीर के अन्तिम तथा ११ वें गणधर थे। ये राजगृह के कौंडिन्य ब्राह्मण थे, ये आयु में सबसे छोटे थे । इन्होने ४० वर्ष कि आयु में निर्वाण प्राप्त किया।
जाली नोट (1960 फ़िल्म)

संक्षेप

दिनेश (देव आनंद) आपराधिक जांच विभाग (CID) में इन्सपेक्टर के ओहदे में काम कर रहा है। उसे नक़ली नोटों का प्रचलन बंद करने की ज़िम्मेदारी सौंपी गयी है। इसी बीच शहर के नामी व्यक्ति राय बहादुर पुलिस के उप महानिरीक्षक (DIG) के पास आकर ख़ुद के पास धोखे से नकली नोट होने की रिपोर्ट लिखाते हैं। तभी पुलिस उप महानिरीक्षक के पास फ़ोन आता है कि कोई व्यक्ति हवाई जहाज़ से नकली नोट ले जा रहा है। जांच के दौरान सुन्दरदास नाम का व्यक्ति हवाई अड्डे से जाली नोटों से भरा बैग लेकर भाग रहा होता है और दिनेश उसके पीछे भागता है लेकिन दुर्भाग्यवश ट्रेन के नीचे आ जाने से सुन्दरदास मारा जाता है। यहीं उसकी मुलाक़ात रेनु नाम की लड़की (मधुबाला) से होती है जो एक अख़बार में रिपोर्टर है। 

वह एक सामाजिक कार्यकर्ता अब्दुल राशिद के रूप में अपने कांस्टेबल पाण्डू (ओम प्रकाश) के साथ जेल में बंद बनवारीलाल से कुछ जानकारी प्राप्त करने की कोशिश करता है लेकिन कोई फायदा नहीं होता है। जेल में वे दोनों बनवारीलाल को एक पण्डित को एक किताब देते हुए देख लेते हैं और उस पण्डित का पीछा करते हुए होटल शंग्री-ला में जा पहुँचते हैं जहाँ उनकी मुलाक़ात लिली (हेलन) से होती है जो होटल में एक नाचने वाली है। अपनी माँ से उसे पता चलता है कि दिनेश मुंबई में अपने मां-बाप के साथ एक मध्यम वर्ग की जीवन शैली व्यतीत करता था। उसके पाँचवे जन्मदिन पर उसका बाप उसे एक गले की चेन भेंट करता है कि तभी उनके घर पुलिस आ जाती है और उसका बाप कभी न वापस आने के लिए उन्हें छोड़कर फ़रार हो गया था।

दिनेश कुंवर विजय बहादुर के भेस में होटल शंग्री-ला में एक कमरा किराए में लेता है। एक हत्या की तफ़्तीश के सिलसिले में रेनु भी बीना नाम से उसी होटल में रहने आती है और दोनों में आपस में प्यार होने लगता है। होटल का मॅनेजर दिनेश की मुलाक़ात मनोहर (मदन पुरी) तथा कई अन्य अपराधियों से कराता है। दिनेश रेनु के सामने कुछ ऐसी हरकतें करता है कि रेनु को उस पर शक़ होने लगता है और दिनेश रेनु के द्वारा अपने आप को गिरफ्तार करवा लेता है और जेल में बनवारीलाल की ही कोठरी में बंद करवा लेता है। दोनों दिनेश के बनाए हुए प्लान के मुताबिक़ जेल तोड़कर भागने में कामयाब हो जाते हैं और दिनेश बनवारीलाल से कहकर बनवारीलाल के ठिकाने में मनोहर और बाकी के गिरोह को भी बुलवा लेता है। इसी बीच रेनु का पर्दाफ़ाश हो जाता है और मनोहर उसे अगवा करके उसी ठिकाने में ले आता है। दिनेश रेनु को सब सच बता देता है। दिनेश का भी पर्दाफ़ाश हो जाता है और उसको पता चलता है कि मोगरा टापू के किले में ही दरअसल इस गिरोह का नकली नोट छापने का कारख़ाना है और राय बहादुर ही नक़ली नोट बनाने वाले गिरोह का सरगना है। राय बहादुर अपने साथियों को दिनेश को एक कमरे में बंद करके आग लगाने का आदेश देता है। राय बहादुर से झड़प के दौरान दिनेश की चेन राय बहादुर के हाथ में आ जाती है। चेन देखकर राय बहादुर को याद आ जाता है कि दिनेश उसी का बेटा है। वह दिनेश को बचाने के लिए जाता है लेकिन तभी बनवारीलाल और अन्य लोग वहाँ आ जाते हैं। दिनेश को बचाने के चक्कर में एक गोली राय बहादुर को लग जाती है और अस्पताल में उसकी मृत्यु हो जाती है। इसी बीच गिरोह के सारे सदस्य पुलिस द्वारा पकड़ लिए जाते हैं।
कोशिका झिल्ली

कोशिका झिल्ली एक अर्ध पारगम्य सजीव झिल्ली है जो प्रत्येक सजीव कोशिका के जीव द्रव्य को घेर कर रखती है। कोशिका झिल्ली का निर्माण तीन परतों से मिलकर होता है, इसमें से बाहरी एवं भीतरी परतें प्रोटीन द्वारा तथा मध्य वाली परत का निर्माण लिपिड या वसा द्वारा होता है। यह कोशिका की आकृति का निर्माण करती है एवं जीव द्रव्य की रक्षा करती है। अन्तर कोशिकीय विसरण एवं परासरण की क्रिया को नियंत्रित करने के साथ-साथ यह विभिन्न रचनाओं के निर्माण में भी सहायता करती है।कोशिका झिल्ली को सी. क्रेमर एवं नेगेली (1855)  ने कोशिका कला एवं प्लोव ने  जीवद्रव्य कला कहा।
भाद्रपद शुक्ल द्वितीया

भाद्रपद शुक्ल द्वितीया  भारतीय पंचांग  के अनुसार छठवें माह की द्वितीय तिथि है, वर्षान्त में अभी २०८ तिथियाँ अवशिष्ट हैं।
== पर्व एवं उत्सव == 1 बाबारी बीज- बाबा रामदेव जी जन्मोत्सव मनाया जाता है। द्वितीय से बारस तक रामदेवरा जैसलमेर में मेला चलता है।
कोबाल्ट(II) कार्बोनेट

कोबाल्ट (II) कार्बोनेट एक अकार्बनिक यौगिक है।
सागरघास

सागरघास (Seagrass) या समुद्री घास सपुष्पक पौधों के चार जीववैज्ञानिक कुलों की कुछ जातियों का समूह है जिसकी सदस्य जातियाँ सागरतह पर उगती हैं। यह चार कुल पोसाइडनिएसिए (Posidoniaceae), ज़ोस्टेरेसिए (Zosteraceae), हाइड्रोचैरिटेसिए (Hydrocharitaceae) और साएमोडोसिएसिए (Cymodoceaceae) हैं - ध्यान दें कि इन कुलों की सभी जतियाँ सागरघास नहीं हैं। यह सभी अलिस्मातालेस गण में सम्मिलित हैं।
किच्छा

इतिहास

उन्नीसवीं सदी के अन्त तक किच्छा से लेकर बनबसा तक थारुओं की बस्ती थीं और इस क्षेत्र को बिलारी कहा जाता था। अंग्रेजों के आगमन के उपरान्त 
बरेली-काठगोदाम रेल-लाइन और बरेली-नैनीताल सड़क मार्ग के निर्माण के कारण किच्छा एक प्रमुख व्यापारिक स्थान के रुप में उभरने लगा। चीनी मिल व धान मिलें भी इस शहर के आस-पास स्थापित हुई। किच्छा से चारों दिशाओं की ओर राजमार्गों 
का जाल बिछा है। बरेली-हल्द्वानी रेलमार्ग पर किच्छा महत्वपूर्ण रेल स्टेशन है। दिनांक १४ अक्टूबर १९७१ के द्वारा किच्छा को टाउन एरिया घोषित किया था। ८ अक्टूबर १९८५ के द्वारा टाउन एरिया कमेटी किच्छा का चतुर्थ श्रेणी की नगरपालिका 
का स्तर प्रदान किया गया।

भूगोल

भौगोलिक दृष्टि से किच्छा तराई क्षेत्र में स्थित है तथा जलवायु शीतोष्ण प्रकार की है किच्छा के पूर्व में गोला नदी स्थित है तथा दक्षिण में उत्तर प्रदेश से सीमा बनाता है तथा उत्तर में नैनीताल जिले से सीमा बनाता है

जनसांख्यिकी

२००१ की जनगणना में, किच्छा, जो ऊधमसिंहनगर जिले का एक शहर है, की जनसंख्या ३०,५१७ थी। पुरुष ५३% और महिलाएँ ४६% हैं। किच्छा की औसत साक्षरता दर ७६% है जो राष्ट्रीय औसत ५९.५% से अधिक है: पुरुष साक्षरता ८३% और महिला साक्षरता ७६% है। किच्छा में, १२% जनसंख्या ६ वर्ष से कम की है।

समाज

सामाजिक दृष्टि से किच्छा में सभी प्रकार के धर्मों के व्यक्तियों का निवास है तथा सभी धर्मों के लोग मिल जुल कर रहना पसंद करते हैं

शिक्षा

यहां पर शिक्षा के क्षेत्र में कई संस्थान कार्यरत हैं इनमें प्राथमिक स्तर पर सेंट पीटर स्कूल तथा हिमालया प्रोग्रेसिव स्कूल नालंदा स्कूल बीर शिवा स्कूल लिटिल एंगल स्कूल गुरुकुल स्कूल जनता इंटर कॉलेज कन्या इंटर कॉलेज प्रमुख है। तथा सीनियर स्तर पर सूरजमल स्नातकोत्तर महाविद्यालय सूरज मल इंजीनियरिंग कॉलेज देवभूमि कॉलेज उपलब्ध है  तथा सूरजमल इंजीनियरिंग कॉलेज जो महिला पुरुष दोनों के लिए उपलब्ध है।

अर्थव्यस्था

किच्छा की अर्थव्यवस्था काफी हद तक कृषि आधारित है। धान और गेहूं यहां की दो प्रमुख फसलें हैं। अच्छी कृषि योग्य भूमि की उपलब्धता और यहाँ के किसानों के अथक परिश्रम करने की वजह से उनमें में से अधिकांश अमीर और समृद्ध हैं। यहाँ के आसपास के क्षेत्र में 30 से अधिक चावल मिलें हैं। सिडकुल की स्थापना के बाद भारत के सभी भागों से लोग रोजगार के लिए यहां आ रहे हैं।

राजनीति

राजनीति के क्षेत्र में किच्छा एक महत्वपूर्ण क्षेत्र है किच्छा की लोकप्रियता का अंदाजा इसी बात से लगाया जा सकता है कि यहां से भूतपूर्व मुख्यमंत्री भी विधानसभा चुनाव में उतर चुके हैं वर्तमान में किच्छा के विधायक माननीय राजेश शुक्ला जी हैं जो भाजपा पार्टी से हैं

आवागमन

सड़क मार्ग से किच्छा राष्ट्रीय राजमार्ग ९ (पहले राष्ट्रीय राजमार्ग ७४) और उत्तर प्रदेश राज्य राजमार्ग ३७ द्वारा जुड़ा है। बरेली और सितारगंज तथा काशीपुर तक फोरलेन कि सुविधा भी उपलब्ध है। इसके अतिरिक्त यह बरेली-काठगोदाम रेलवे लाइन पर स्थित है। यहां से सूरत अहमदाबाद मुंबई हावड़ा पटना बनारस लख़नऊ कानपुर बरेली आगरा मथुरा काशीपुर रामनगर के लिए सीधी रेल सेवा उपलब्ध है।
यहां से १० किलोमीटर दूर पंतनगर एयरपोर्ट है। जहां से दिल्ली और देहरादून के लिए नियमित सेवा उपलब्ध है।
जगत प्रकाश नड्डा

जीवन परिचय

पटना में 1960 में जन्में जगत प्रकाश नड्डा ने बीए और एलएलबी की परीक्षा पटना से पास की थी और शुरु से ही वे एवीबीपी से जुड़े हुये थे.
त्रिपुरा विश्वविद्यालय

परिचय

त्रिपुरा का प्रथम उच्य शिक्षण संस्थान, एम.बी.बी. महाविद्यालय था जो कलकत्ता विश्वविद्यालय से संबद्ध होकर सन १९४७ से कार्य करना शुरु किया। परन्तु हाल के विभाजन के परिणामस्वरुप त्रिपुरा की जनसंख्या में अचानक बहुत अधिक विकास देखा गया और इस कारण बहुत बड़ी संख्या में छात्र उच्च शिक्षा प्राप्त करने के आकांक्षी हुए।
एम.बी.बी .महाविद्यालय का प्रारम्भ सन १९५० में कैलाशशहर में रामकृष्ण कॉलेज की प्रतिस्थापना के द्वारा हुआ था जो कि वर्तमान में उत्तर त्रिपुरा जिले का मुख्य कार्यालय है। बाद में १९६४ में बेलोनिया कॉलेज दक्षिणी- त्रिपुरा की स्थापना के साथ-साथ तीन वर्षो में ही सन १९६७ में राम ठाकुर कॉलेज अगरतला की स्थापना द्वारा महाविद्यालय स्थापना के कार्य को पूरा किया गया। अंतत इस राज्य के छात्रों को एक बात ने स्तब्ध कर दिया कि ये सभी महाविद्यालय कलकत्ता विश्वविद्यालय से संबद्ध होने के लिए बाध्य थे और त्रिपुरा में विश्वविद्यालयी शिक्षा की संभावना का अस्तित्व ही नहीं था।
पिछली शताब्दी के अन्तिम साठ के दशक से त्रिपुरा में हुए छात्र आन्दोलन अटलनीय रूप से उच्च शिक्षा की सुविधाओं के प्रसार और त्रिपुरा के अपने विश्वविद्यालय के निर्माण की माँग पर केन्द्रित थे इस बढ़ती हुई मांगों के प्रतिक्रियास्वरुप कलकत्ता विश्वविद्यालय के अधिकारी सहमत हुए कि महाराजा वीर विक्रम महाविद्यालय में गणित, अर्थशास्त्र और इतिहास के स्नातकोत्तर कक्षाएं ली जाएँ और विश्वविद्यालय अनुदान आयोग (यूजीसी) ने सन १९७६ में औपचारिक रूप से कलकत्ता विश्वविद्यालय के संस्थान कलकत्ता विश्वविद्यालय स्नातकोत्तर केंद्र (सीयूपीजीसी) को मान्यता प्रदान की। इस घटना ने राज्य के लोगों को उच्च शिक्षा की जिज्ञासा हेतु तथा अलग विश्वविद्यालय की स्थापना करने के लिए प्रेरित किया।
त्रिपुरा के अपने विश्वविद्यालय की स्थापना करने में भी नौ साल का अतिरिक्त समय लिया गया। वह अति-सौभाग्यपपूर्ण दिवस मई १८, १९८५ था जब तत्कालीन शिक्षा मंत्री और लोकप्रिय आदिवासी नेता दशरथ देब ने ७५ एकड़ में फैली भूमि त्रिपुरा विश्वविद्यालय की नींव रखी।
दैहिक मनोविज्ञान

दैहिक मनोविज्ञान (Physiological psychology) व्यवहारात्मक स्नायुविज्ञान (behavioral neuroscience) की शाखा है जिसमें प्रत्यक्षण (perception) और व्यवहार के लिए उत्तरदायी तंत्रिकीय क्रियाविधियों (न्यूरल मेकेनिज्म्स) का अध्ययन किया जाता है। इसके लिए गैर-मानवी प्राणियों पर नियंत्रित प्रयोग किए जाते हैं जिनमें उनके मस्तिष्कों को सीधे जोड़-तोड़ (मैनिपुलेट) किया जाता है। इसे कभी-कभी मनोदैहिकी (psychophysiology) भी कहते हैं। हाल के दिनों में इसे संज्ञानात्मक तंत्रिकाविज्ञान (cognitive neuroscience) भी कहा गया है।
उदाहरण के लिए, सीखने एवं याद करने में हिप्पोकैम्पस की क्या भूमिका है- इसमें दैहिक मनोविज्ञानिक अनुसंधान किया जा सकता है। इसके लिए शल्यक्रिया करके चूहे के मस्तिष्क से हिप्पोकैम्पस को निकाल दिया जाता है और उसके बाद उस चूहे द्वारा किए जाने वाले स्मृतीय कार्यों (memory tasks) का निरीक्षन और अध्ययन किया जाता है।

परिचय

दैहिक मनोविज्ञान में मनोविज्ञानियों का कार्य प्राणी के व्यवहारों के दैहिक निर्धारकों (Physiological determinants) तथा उनके प्रभावों का अध्ययन करना है। इस तरह दैहिक मनोविज्ञान, मनोविज्ञान की एक ऐसी शाखा है जो जैविक विज्ञान (biological science) से काफी जुड़ा हुआ है। इसे मनोजीवविज्ञान (Psychobiology) भी कहा जाता है। आजकल मस्तिष्कीय कार्य (brain functioning) तथा व्यवहार के संबंधों के अध्ययन में मनोवैज्ञानिकों की रुचि अधिक हो गयी है। इससे एक नयी अन्तरविषयक विशिष्टता (interdisplinary specialty) का जन्म हुआ है जिसे ‘न्यूरोविज्ञान’ (neuroscience) कहा जाता है। इसी तरह दैहिक मनोविज्ञानी हारमोन्स (hormones) का व्यवहार पर पड़ने वाले प्रभावों के अध्ययन में भी अभिरुचि रखते हैं। आजकल विभिन्न तरह के औषध (drug) तथा उनका व्यवहार पर पड़ने वाले प्रभावों का भी अध्ययन दैहिक मनोविज्ञान में किया जा रहा है। इससे भी एक नयी विशिष्टता (new specialty) का जन्म हुआ है जिसे मनोफर्माकोलॉजी (Psychopharmacology) कहा जाता है तथा जिसमें विभिन्न औषधों के व्यवहारात्मक प्रभाव (behavioural effects) से लेकर तंत्रीय तथा चयापचय (metabolic) प्रक्रियाओं में होने वाले आणविक शोध (molecular research) तक का अध्ययन किया जाता है।
बाह्यानुमेयवाद

बाह्यानुमेयवाद ज्ञानमीमांसा का एक सिद्धांत है। इसके अनुसार संसार का, बाह्य वस्तुओं का, ज्ञान वस्तुजनित मानसिक आकारों के अनुमान द्वारा प्राप्त होता है। हमें न तो बाह्य वस्तु का प्रत्यक्ष ज्ञान होता है और न भ्रमवश अपनी मानसिक अवस्था ही बाह्य वस्तु के सदृश प्रतीत होती है। मन और बाह्य वस्तु दोनों की सत्ता है। बाह्य वस्तु के अनुरूप मन में आकार उत्पन्न होते हैं। उन आकारों से ही बाह्य वस्तु के स्वरूप का अनुमान लगता है।
भारत में बौद्ध दर्शन की सौत्रांत्रिक शाखा के प्रवर्तक इस सिद्धांत को स्वीकार करते हैं। उनके अनुसार ज्ञान के चार प्रत्यय हैं- आलंबन, समनंतर, अधिपति और सहकारी। बाह्य वस्तु ज्ञान का आलंबन कारण है। मानसिक आकृतियाँ उन्हीं से निर्मित होती हैं। ज्ञान के अव्यवहित पूर्ववर्ती मानसिक अवस्था से उत्पन्न चेतना समनंतर कारण है। इसके बिना ज्ञान की प्रतीति हो ही नहीं सकती है। इंद्रियाँ अधिपति कारण हैं। हमें स्पर्शज्ञान प्राप्त होता है या अन्य कोई, यह इंद्रियों पर ही निर्भर है। प्रकाश, दूरत्व आदि सहकारी कारण है। इन चार कारणों या प्रत्ययों के उपस्थित होने पर ही किसी वस्तु का ज्ञान हो सकता है। इस प्रकार जो ज्ञान प्राप्त होता है, वह प्रत्यक्ष नहीं है। प्रत्यक्ष तो केवल मानसिक प्रत्यय हैं। उनसे बाह्य वस्तुओं का अनुमानित ज्ञान होता है।
पश्चिम में बाह्य अनुमेयवाद के समतुल्य लॉक जैसे दार्शनिकों का 'प्रत्ययों का प्रतिकृति सिद्धांत' ध्यातव्य है। उसके अनुसार मन और वस्तु दोनों की सत्ता है। वस्तुएँ स्वच्छ पट्टिका (टेबुला रासा) जैसे मन पर अपनी प्रतिकृति उत्पन्न करती हैं। इन्हीं प्रतिकृतियों के ज्ञान को हम निश्चयात्मक कह सकते हैं। उनके परे यथार्थ क्या है यह जानने का कोई निश्चित साधन नहीं है। मानसिक प्रतिकृतियों के ज्ञान से ही बाह्य वस्तुओं का अनुमान लगाया जा सकता है।
आधुनिक युग का विवेचनात्मक वस्तुवाद (क्रिटिकल रियलिज़्म) भी बहुत कुछ बाह्य अनुमेयवाद का समर्थन करता है। इस सिद्धांत के प्रतिपादक प्रधानत: अमरीका के दार्शनिक ड्रेक, लवज्वाय, प्रेट. रोजर्स, सांतायना, सैलर्स, स्ट्रांग आदि हैं।
फ्लिनट हार्ट ग्लोमगोल्ड

फ्लिनट हार्ट ग्लोमगोल्ड- ये स्काटिश मूल का अमेरिकी अरब पति है जो बहुत ज्यादा कंजूस है पैसा कमाना कोई इस पात्र से सीखेँ इसका लक्ष्य किसी भी तरह स्क्रूज मैकडक को बरबाद करना है यह उसका नंबर एक का औध्योगिक तथा अमीरी मे प्रतिदव्न्दी है उसे गरीब करने हेतु किसी भी सीमा तक जा सकता है
शिक्षुता

नयी पीढ़ी के लोगों को किसी ट्रेड या व्यवसाय में प्रशिक्षण शिक्षुता या अप्रेन्टिस कहलता है। इसमें काम को अपने हाथ से करने के प्रशिक्षण के साथ-साथ कक्षाओं में भी कुछ-कुछ पढ़ाया जाता है।
साईबर अपराध

साइबर अपराध एक एसा अपराध है जिस में कंप्यूटर और नेटवर्क शामिल है। किसी भी कंप्यूटर का अपराधिक स्थान पर मिलना या कंप्यूटर से कोई अपराध करना कंप्यूटर अपराध कहलाता है। कंप्यूटर अपराध मे नेटवर्क शामिल नही होता है। किसी कि नीजी जानकारी को प्राप्त करना और उसका गलत इस्तमाल करना। किसी की भी निजी जानकारी कंप्यूटर से निकाल लेना या चोरी कर लेना भी साइबर अपराध है।
कंप्यूटर अपराध भी कई प्रकार से किये जाते है जैसे कि जानकारी चोरी करना, जानकारी मिटाना, जानकारी मे फेर बदल करना, किसी कि जानकारी को किसी और देना या कंप्यूटर की भागो को चोरी करना या नष्ट करना। साइबर अपराध भी कई प्रकार के है जसे कि स्पैम ईमेल, हैकिंग, फिशिंग, वायरस को डालना, किसी की जानकारी को ऑनलाइन प्राप्त करना या किसी पर हर वक़्त नजर रखना।
4 गोरखा राइफल्स

4 गुरखा राइफल्स, भारतीय सेना का एक सैन्य-दल है। यह एक गोरखा इंफेंट्री रेजिमेंट है जिसमें नेपाली मूल के गोरखा सैनिकों शामिल हैं। मूल रूप से 1815 में ब्रिटिश भारतीय सेना के हिस्से के रूप में इसका गठन किया गया था, 1947 में, भारत की स्वतंत्रता के बाद, इसे भारतीय सेना को हस्तांतरित किया गया सेना और 1950 में जब भारत एक गणराज्य बन गया, तो इसका नाम 1 गोरखा राइफल्स (मलऊन रेजिमेंट) रखा गया। रेजिमेंट को काफी लंबा अनुभव है और आजादी से पहले कई औपनिवेशिक संघर्षों , साथ ही प्रथम और द्वितीय विश्व युद्ध सहित कई संघर्ष में भाग लिया है। 1947 के बाद से रेजिमेंट संयुक्त राष्ट्र के शांति अभियानों का हिस्से हिस्सा भी रही है व 1965 और 1971 में पाकिस्तान के खिलाफ अभियानों में भाग भी भाग लिया है।.
जैक हॉब्स

क्रिकेट करियर

1882 में गरीबी में पैदा हुए हॉब्स बचपन से ही क्रिकेट में करियर बनाना चाहते थे। 1905 में सरे के लिये अपने पहले प्रथम श्रेणी मैच में उन्होंने 88 रन बनाए। आने वाले सालों में उन्होंने अपने आप को एक सफल काउंटी बल्लेबाज स्थापित किया। 1908 में इंग्लैंड के लिये टेस्ट क्रिकेट में डेब्यु किया जिसमें उन्होंने पहली पारी में 83 रन बनाए। आगे के वर्षों में मिली-जुले प्रदर्शन के बाद, 1911-12 में ऑस्ट्रेलिया के खिलाफ उन्होंने तीन शतक लगाए। इस प्रदर्शन के बाद उन्हें विश्व का सबसे बड़ा बल्लेबाज माना जाने लगा। 1914 में प्रथम विश्व युद्ध की शुरुआत तक वो काउंटी क्रिकेट में बहुत सफल रहें। प्रथम विश्व युद्ध में ब्रिटिश सेना में सेवारत रहने के बाद, 1919 में क्रिकेट की शुरुआत होने पर उन्होंने अपनी प्रतिष्ठा बनाए रखी। पर उनके करियर पर आंत में उपांत्र शोथ-एपेंडिसाइटिस से ग्रस्त होने के कारण खत्म होने का खतरा मंडराने लगा। जिस वजह से वह 1921 में सीज़न के कई मैच नहीं खेल पाए। जब वो लौटे तो वो अधिक सतर्क बल्लेबाज बन गये और खेलने की सुरक्षित शैली का इस्तेमाल करने लगे। इसके बाद वह अपनी सेवानिवृत्ति तक टेस्ट और घरेलू क्रिकेट, दोनों में निरंतर और ज्यादा रन बनाने लगे। इस अवधि में उन्होंने अपनी सबसे प्रशंसित पारियाँ खेली।
सलामी बल्लेबाज के तौर पर उन्होंने कई प्रभावी भागीदारी स्थापित की; सरे के लिये टॉम हेवर्ड और एंड्रयू सैंडहॅम के साथ और इंग्लैंड के लिये विल्फ्रेड रोड्स और हरबर्ट सटक्लिफ के साथ। सटक्लिफ के साथ उनकी भागीदारी टेस्ट इतिहास में, पहले विकेट के लिए 2016 में औसत के मामले में, सबसे प्रभावी बनी हुई है। समकालीन लोग हॉब्स को अत्यंत ऊँचा दर्जा देते थे, और क्रिकेट समीक्षक अभी तक उन्हें सबसे अच्छे बल्लेबाजों में से एक में सूचीबद्ध करते रहते हैं।
हॉब्स की 56.94 की टेस्ट बल्लेबाजी औसत, सलामी बल्लेबाजों में केवल लेन हटन और सटक्लिफ से कम है। वह आराम से अपने करियर के दौरान अग्रणी टेस्ट रन बनाने वाले थे और अपने रिटायरमेंट के समय उनके सबसे ज्यादा टेस्ट रन थे। 1910 और 1929 के बीच में उनकी टेस्ट क्रिकेट में 65.55 की औसत थी।